П Р Е Д Л О Г

На основу члана 97. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 111/14-УС, 117/14, 106/15 и 63/16-УС) и члана 8. став 1. Закона о Народној скупштини („Службени гласник РС“, број 9/10),

Народна скупштина Републике Србије, на \_\_\_\_ седници \_\_\_\_\_\_\_\_\_\_\_\_\_\_\_ одржаној \_\_\_\_\_\_\_\_\_\_\_\_\_ 2020. године, донела је

О Д Л У К У

о престанку функције јавног тужиоца

I

1. Нермину Кошковцу, јавном тужиоцу у Основном јавном тужилаштву у Новом Пазару, престаје функција дана 19. септембра 2020. године, због навршења радног века.

2. Станиславу Станковићу, јавном тужиоцу у Основном јавном тужилаштву у Лебану, престаје функција дана 21. децембра 2020. године, због навршења радног века.

II

Ову одлуку објавити у „Службеном гласнику Републике Србије“.

РС број \_\_\_\_\_\_\_\_

У Београду, \_\_\_\_\_\_\_ 2020. године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

Маја Гојковић

**О б р а з л о ж е њ е**

Чланом 87. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 111/14-УС, 117/14 106/15 и 63/16-УС), утврђено је да функција јавног тужиоца престаје на лични захтев, кад наврши радни век, кад трајно изгуби способност или кад буде разрешен. Чланом 89. утврђено је да функција јавног тужиоца престаје по сили закона кад наврши 65 година живота.

Државно веће тужилаца је, у складу са чланом 91. Закона о јавном тужилаштву, одлукама А број 58/20, од 24. фебруара 2020. године, коју је доставило Народној скупштини (примљена под бројем 118-336/20, 26. фебруара 2020. године), утврдило да су се испунили услови да Нермину Кошковцу, јавном тужиоцу у Основном јавном тужилаштву у Новом Пазару, престане функција по сили закона 19. септембра 2020. године, јер ће навршити 65 година живота, као и да су се испунили услови да Станиславу Станковићу, јавном тужиоцу у Основном јавном тужилаштву у Лебану, престане функција по сили закона 21. децембра 2020. године, јер ће навршити 65 година живота.

Чланом 97. Закона о јавном тужилаштву утврђено је да одлуку о престанку функције јавног тужиоца доноси Народна скупштина.

Одбор за правосуђе, државну управу и локалну самоуправу је, на 83. седници одржаној 03. марта 2020. године, констатовао да ће Нермин Кошковц навршити радни век 19. септембра 2020. године, као и да ће Станислав Станковић навршити радни век 21. децембра 2020. године и утврдио Предлог одлуке о престанку функције јавног тужиоца Нермину Кошковцу, јавном тужиоцу у Основном јавном тужилаштву у Новом Пазару, са даном 19. септембром 2020. године, због навршења радног века и Станиславу Станковићу, јавном тужиоцу у Основном јавном тужилаштву у Лебану, са даном 21. децембром 2020. године, због навршења радног века.